另一方面，動物研究容許高度嘅操控性，例如如果有個研究者想研究個體點樣運用自己嘅資源，佢可以擺啲動物受試者喺個實驗室入面廿四小時係噉監察住佢哋，而如果佢搵人類做研究，佢頂櫳淨係可以定時定候俾受試者填問卷等（「將人類受試者韞喺實驗室入面唔俾佢哋走」會有道德上嘅問題）喺前者嘅情況當中，研究者對受試者有更大嘅操控，可以做好多唔可以喺人類身上做嘅研究。